Մեծ Պահքին ընդառաջ Սամցխե-Ջավախքի և Ծալկայի ընդհանուր առաջնորդական փոխանորդության բոլոր հովվություններում տեղի ունեցավ Հարիսայի փառատոնը, որի ընթացքում սուրբ պատարագից բացի հոգևորականները հավատացյալներին ներկայացնում էին Մեծ Պահքի, Բարեկենդանի խորհուրդը, ինչպես նաև կարևորում ազգային կերակրատեսակի առանձնահատկությունը: Փառատոնը բոլոր եկեղեցիներում ուղեկցվում էր հայկական ավանդական երգ ու պարով։